google/wiki40b huggingface dataset:
Čarna Bialostockos valsčius

Istorija

Nuo V a. pr. m. e. iki X a. šiose vietovėse gyveno lietuviams artima baltų gentis – jotvingiai. XIII–XIV a. šias žemes užėmė Lietuvos Didžioji Kunigaikštystė. Rytinė valsčiaus dalis nuo XIII–XIV a. iki 1795 m. priklausė Lietuvos Didžiosios Kunigaikštystės Trakų vaivadijai, o vakarinė valsčiaus dalis po 1569 m. Liublino unijos iki 1795 m. priklausė Abiejų Tautų Respublikos Mažosios Lenkijos provincijos Palenkės vaivadijai. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. 1807-1842 m. priklausė Rusijos imperijos, Balstogės sričiai, 1842-1914 m. Gardino gubernijai. Nuo 1914 m. iki 1919 m. priklausė Vokietijos imperijos Oberosto sričiai. 1919–1939 m. priklausė Lenkijos tarpukario Balstogės vaivadijai. 1920–1927 m. dalis valsčiaus kaimų priklausė Čarna Viešo valsčiui. 1939–1941 m. priklausė Tarybų Sąjungos, Baltarusijos TSR, Balstogės srities, Balstogės rajonui. 1941–1945 m. priklausė Trečiojo Reicho, Balstogės sričiai. 1919–1954 m. dalis valsčiaus kaimų priklausė Čarna Vieš Košcelnos valsčiui. Nuo 1945 m. priklauso Lenkijai. 1945–1999 m. priklausė Balstogės vaivadijai.

Administracinis suskirstymas

Budziskas, Burčakas, Bžozuvka Korona, Bžozuvka Stželecka, Bžozuvka Zemianska, Chmielnikas, Čarna Vieš Košcelna, Čumažuvka, Dvožiskas, Horodnianka, Hutkai, Jesenicha, Jezežiskas, Karčmiskas, Klimkai, Kosmati Borekas, Kžižikai, Lacka Buda, Lapčinas, Lazažas, Machnačas, Nemčinas, Ogulai, Oleškovas, Oserodeka, Ošrodekas, Podbžozuvka, Podratoviecas, Podzamčiskas, Ponure, Pževalanka, Ratoviecas, Rogozinski Mostas, Ruda Žečka, Rudnia, Vilča Jama, Vulka Ratoviecka, Zamčiskas, Zdroje, Zlota Viešas ir Zlotoria.
Saint Andrews Luxol SC

Istorija

1994–1997 m. buvo prisijungęs prie FC Birkirkara klubo.
Pernu apskritis

Geografija

Apskritis išsidėsčiusi labai pelkėtoje ir miškingoje Pernu žemumoje, prie Rygos įlankos. Svarbiausia upė – Pernu. Apskričiai priklauso Kihnu ir kitos mažesnės salos jūroje.

Gyventojai

Apskritis užima 4 vietą pagal gyventojų skaičių Estijoje. Tačiau tankiau gyvenama tik šiaurinė dalis. Pietūs gyvenami retai. Miestai: Pernu, Sindis.
Edmundas Štreimikis

Biografija

1991 m. baigė Lietuvos žemės ūkio akademiją, ekonomistas. 1999 m. UAB Medicinos bankas Lazdijų filialo direktorius, 2005 m. UAB „Schenker“ projekto vadovas.
Nuo 2001 m. Lietuvos socialdemokratų partijos Lazdijų rajono skyriaus narys.
2003–2007 m. ir nuo 2007 m. Lazdijų rajono savivaldybės tarybos narys. 2003–2007 m. Kontrolės komiteto pirmininkas.
Sporto klubo „Sakalas“ tarybos narys. Sutuoktinė Alma, vaikai Justinas, Martynas.
Platuma

Platuma – dydis, parodantis kiek taškas Žemėje nutolęs į šiaurę arba pietus nuo pusiaujo.
Lygiagretės (platumos linijos) – horizontalios linijos einančios per visą žemėlapį nuo vakarų iki rytų. Geografinė platuma matuojama laipsniais, pradedant nuo 0° prie pusiaujo ir baigiant ties 90° šiaurės platumos (Šiaurės ašigalis) bei pietų platumos (Pietų ašigalis). Žymimas graikų raidė fi.
Fontana (Malta)

Fontanos Švenčiausiosios Jėzaus Širdies katalikų bažnyčia

Kertinis bažnyčios akmuo buvo padėtas 1893 m. sausio 29 d. Pašventinta lygiai po dvylikos metų, 1905 m. sausio 29 d. Fontanos parapija buvo įkurta 1911 m. kovo 27 d. vyskupo Giovanni Maria Camilleri. Šventė kaime švenčiama kiekvienais metais, antrą arba trečią birželio savaitę.
We Are The Ark

We Are The Ark – debiutinis Švedijos glamroko grupės The Ark albumas. Išleistas 2000 metų rugsėjo 25 dieną. Albumas buvo kritikuojamas, tačiau susilaukė didžiulės sėkmės. Palyginus su kitais Švedijos albumais jis buvo perkamas labai greitai, per kelis mėnesius parduota daugiau 173,000 kopijų.
Kriminalisto lagaminas

Kriminalisto lagaminas (tardytojo lagaminas) - lagaminas, kuriame laikomos kriminalistinės techninės priemonės. Tokį lagaminą gabenasi kriminalistas į įvykio vietą, atlieka jos apžiūrą, naudoja kriminalisto atitinkamas priemones. Techninę pagalbą, paramą įvykio vietoje teikia ir kriminalistinės autolaboratorijos.

Priemonės

Lagamine būna tokios techninės priemonės: I skyrius – pėdsakams surasti, užfiksuoti ir paimti: dektr. žiebtuvėlis, 2 lupos, minkšti magnetiniai šepetėliai milteliais apdulkinti pirštų pėdsakus, redukuotos geležies milteliais, skalpelis, pėdsakų kopijavimo plokštelės (daiktiloskopinės plokštelės), gipsas, katalizatoriai, perchlorvinilas (pėdsakams biriuose paviršiuose sutvirtinti ir paimti), liuminolis (arba voskoboinikovo reaktyvas). II skyrius – matavimo, planų bei schemų braižymo priemonės – ruletės (3x20 metrų), vizilinė liniuotė (sulankstoma), kompasas, slankmatis, milimetrinis popierius, rašymo priemonės, tardymo dokumentų blankai ir t. t. III skyrius – bendros paskirties instrumentai: žirklės, universalus peilis, stiklo rėžtuvas, pjūkliukai medžiui ir metalui pjauti ir t. t. IV skyrius – paieškų prietaisai: metalinis virbas, magnetinis ieškiklis, elektros srovės matuoklis ir kt.

Lagaminų rūšys

Išskiriami kriminalisto, prokuroro–kriminalisto ir kt. lagaminai. Pastarajame būna daugiau techninių priemonių.
Marcinkonys

Aplinkinės gyvenvietės

MERKINĖ – 22 km
Puvočiai – 9 km
Kašetos – 6 kmVARĖNA – 23 km
Mančiagirė – 9 kmLynežeris - 11 kmMargionys – 11 km
FK Jablonec

Istorija

Klubo ištakos siekia 1945 m. 
2009/2010 m. pirmenybių vicečempionai. Antroji vieta yra aukščiausias klubo pasiekimas per visą istoriją.
Nuo 2015 m. vadinamas FK Jablonec.
Bernard Werber

Bernard Werber (1961 m. rugsėjo 18 d., Tulūza, Prancūzija) – teisininkas, mokslo žurnalistas, rašytojas. Prancūzų kritikai vadina Werberį „genialiu chuliganu", nonkonformistinės fantastikos kūrėju. Jo kūriniai išversti į 36 kalbas, o visame pasaulyje parduota daugiau nei 15 milijonų egzempliorių.

Biografija

B. Werber gimė Tulūzoje (Haute-Garona) žydų šeimoje 1961 metų rugsėjo 18 dieną. Būdamas 14 metų amžiaus, jis rašė istorijas fenzinų žurnalams. Taip jis įgijo patirties, kurią vėliau panaudojo savo romanuose, tokiuose kaip "Angelų Imperija (L'Empire des anges). Po mokyklos baigimo apie dešimtmetį Paryžiuje dirbo mokslo žurnalistu laikraščiuose Le Nouvel Observateur ir Eurêka, žurnale Cité des sciences et de l'industrie.

Kūryba

Tai šiuo metu vienas populiariausių pasaulyje šiuolaikinių prancūzų rašytojų. B. Werber rašymo būdas sujungia skirtingus žanrus. Jo stilius apibūdinamas kaip nuotykių romano, mokslinės fantastikos ir filosofijos mišinys.
XMind

XMind yra populiarus visuomeninis projektas, paremtas atviro kodo programinės įrangos kompleksu, skirtu "smegenų šturmui" bei minčių, idėjų ir sąvokų struktūrizuotam bei schematizuotam atvaizdavimui. Projektas padeda žmonėms kurti idėjų pateikimus įvairiomis formomis, platinti juos bei dalintis. Jį vykdo kompanija XMind Ltd. Atviro kodo programinė įranga yra prienama visiems ir leidžia kurti minčių žemėlapius, žuvies skeleto ar medžio tipo diagramas, organizacines schemas, logines schemas ir kita. Naudojama žinių ekonomikoje, susirinkimuose, problemų vadyboje. XMind yra suderintas su FreeMind. Pakutinė versija yra XMind 3. XMind turi dualų atvro vartojimo licenzijavimą - : Eclipse Public License v1.0 (EPL) ir GNU Lesser General public License v3 (LGPL). XMIND programa leidžia eksportuoti sukurtas schemas į Microsoft Word, PowerPoint, PDF ir Mindjet MindManager dokumentus.

Nuoroda

- oficiali svetainė
Starteris

Starteris – elektros variklis, skirtas užvesti vidaus degimo variklį.

Istorija

Prieš starterių išradimą buvo įvairių būdų užvesti variklį: parako cilindrais, rankena, prijungta prie alkūninio veleno, virvėmis, vyniojamomis apie skriemulį prijungtą prie alkūninio veleno galo, bei paleidimo varikliais.
Pirmasis elektrinis starteris buvo sukurtas elektros inžinierius H. J. Dowsing. Jis starterį įmontavo į automobilį „Arnold“, perdirbtą „Benz Velo“ modelį, sukonstruotą 1896 m. Rytų Pekhame, Anglijoje.
Saugų seniūnija

Gamta

Upės – Minija, Tenenys, Veiviržas, Aisė, Šiūšis. Yra ežerėlių, pelkių, daugybė kanalų. Miškai – Begėdžių, Joniškio, Norkaičių, Rudynų, Lapynų ir Stonaičių. Botaniniai draustiniai – Begėdžių ir Norkaičių (įst. 1960). Nemuno deltos regioniniam parkui priklauso dalis Vytulių k. Naftos telkiniai – Vilkyčių (eksploatuojamas nuo 1990), Sakūčių.

Žymūs žmonės

1861 m. kovo 18 d. Virkytų kaime gimė Jurgis Mikšas, „Aušros“ redaktorius ir steigėjas,
Barvuose gimė teisininkas, Kanados lietuvių bendruomenės veikėjas Jonas Juškaitis, Begėdžiuose – dailininkė, pedagogė Ieva Labutytė, Saugose-dailininkė Albina Pauliukevičienė, Čiūteliuose – muzikologas Antanas Venckus, Kukoruose – tautodailininkė Rūta Emigart Čiuželienė, Norkaičiuose – kunigas, lietuvių raštijos darbuotojas Mykolas Gaidys, Vytuliuose – sporto meistras, sunkumo kilnojimo daugkartinis Lietuvos čempionas Benediktas Bagočius ir kt.
Alkos kaime 1954 m. gimė Viktoras Peteraitis LY1A, radijo mėgėjas trumpabangininkas – pasaulio, šešis kart Europos, 11 kartų Pabaltijo ir Lietuvos čempionas, pasaulio rekordininkas.
Petreliuose gyveno Klaipėdos krašto politinis veikėjas Augustas Baldžius, Vilkomedyje bibliofilas Jonas Birškus, Saugose gyvena 2005 metų Šilutės raj. sav. gražiausios sodybos šeimininkai Vida ir Saulius Vytuviai.

Paveldas

Istoriniai bei architektūriniai paminklai: Bundalų kapinės (XIX amžius), Saugų evangelikų liuteronų bažnyčia (1857 m.), Saugų evangelikų liuteronų koplyčia, Saugų globos namų pastatai (statyti 1891, 1902, 1912 m.), Saugų malūnas-lentpjūvė (1908 m.) ir jo technologinė įranga, Kukorų gel. stoties pastatas, Sakūčių tiltas per Miniją (1887 m.), Stankaičių tiltas per Veiviržą (1930 m.), evangelikų liuteronų senosios kapinės (per 40).
Dailės paminklai – skulptūra „Tautos kančiai atminti“ (skulptorius J. Vertulis) ir kt.
Archeologijos paminklai – Stankaičių piliakalnis, Barvų (VII-XIII a.), Bundalų kapinės (XIX amžius), Bružų(X-XIII a.), Čiūtelių (XIII-XV a.), Mantvydų (IX a.), Miestalių, Šilininkų (II-III a.), Vilkyčių (II-XIII a.) kapinynai, Aukštumalos (Lapalių) senovės gyvenvietė.
Didysis Vilniaus herbas

Aprašas

Abiejose herbinio skydo pusėse po skydininką, virš skydo laikantys ąžuolo lapų vainiką perrištą Lietuvos vėliavos spalvų juostelėmis. Dešinysis skydininkas ranka laiko vienybės simbolį kirvį surištą virbais, kairysis svarstykles – teisingumo simbolį. Jam po kojomis – inkaras, simbolizuojantis viltį.
Herbo papėdėje – juosta su devizu: UNITAS – JUSTITIA – SPES (liet. Vienybė – Teisingumas – Viltis), pasiskolinti iš skydininkų laikomų simbolių.
François Gérard

Fransua Žeraras (pranc. François Gérard, 1770–1837 m.) – Prancūzijos klasicizmo dailininkas.

Biografija

Fransua Paskalis Simonas Žeraras (piln. François-Pascal-Simon Gérard) gimė 1770 m. gegužės 4 d. Romoje. Jo tėvas buvo prancūzas, motina − italė. F. Žeraras augo Romoje ir būdamas 12 metų su šeima persikėlė į Paryžių, kur mokėsi pas skulptorių Ogiusteną Pažu (Augustin Pajou). Būdamas 16-os metų įstojo mokytis pas pirmaujantį to meto dailininką Ž. L. Davidą. 1791 m. Ž. L. Davidas jį pasirinko asistentu. Po tėvų mirties 1793 m. Fransua Žeraras dirbo knygų iliustravimo srityje padedamas miniatiūristo Jean-Baptiste Isabey, kuris 1796 m. užsakė jam savo ir dukters portretą, kuriuo F. Žeraras išgarsėjo. 1798 m. paveikslas „Kupidonas ir Psichė“ užtvirtino F. Žeraro autoritetą tarp to meto dailės užsakovų. Dailininkas patraukė Napoleono I dvaro dėmesį, konkuravo su Ž. L. Davidu dėl portretų užsakymų. Tapyboje F. Žeraras imitavo Ž. L. Davido klasicistinį stilių papildydamas paveikslus svajingumo nuotaika. Dailininkas sėkmingai pergyveno visus Prancūzijos revoliucijos perversmus. Po restauracijos karalius Liudvikas XVIII 1819 m. jam suteikė barono titulą. Vėliau jį rėmė Karolis X, kurio valdymo metu dailininkui buvo suteikta galimybė dekoruoti Paryžiaus Panteoną. Fransua Žeraras mirė 1837 m. sausio 11 d. Paryžiuje.
Kautino provincija

Istorija

Kautino provincija buvo paskutinę, kurią Araukanijos okupavimo metu užėmė Čilė.

1971 m. provincija pagarsėjo vadinamuoju 1971 m. Kautino agrariniu maištu.

Turizmas

Kautino provincija garsėja savo ežerais ir paplūdimiais vadinamojoje regiono ežerų zonoje. Zonoje tarptautinį vardą turi Pukonas (isp. Pucón). Turistus traukia ne tik ežerai ir paplūdimiai, bet ir Viljarikos ugnikalnis, Calafquén ežeras, Licán Ray kurorto maudyklės.

Ekonomika

Ekonomikos pagrindas – žemės ūkis ir miškininkystė. Pagrindinės kultūros – kviečiai ir avižos. Karahujėje auginama daug bulvių. Didelį svorį provincijos žemės ūkyje užima ir galvijininkystė.
Vokietija Eurovizijoje

Nedalyvavimas 1996 m. konkurse

ARD atrinko atlikėją ir dainą atstovauti šaliai 1996 m. Eurovizijos dainų konkurse, kuris vyko Osle, Norvegijoje. Dėl didelio dalyvių skaičiaus buvo nustatyta leisti Eurovizijoje dalyvauti tik 23 iš 32 norinčiųjų. Šeimininkė Norvegija kvalifikaciją automatiškai įveikė, kitos 29 dainos dalyvavo kvalifikaciniame etape, iš jų 22 dalyvavo konkurse. Deja, Vokietijos atstovui Leon su daina „Planet of Blue“ nepavyko surinkti pakankamai taškų, kad galėtų dalyvauti konkurso finale; jis užėmė 24 vietą. ARD ir EBU nebuvo patenkinti su tuo, nes tuo metu Vokietija buvo didžiausia finansininkė. Tai buvo vienintelis kartas, kai Vokietija nedalyvavo konkurso finale.

Vokietija ir „Didysis penketas“ (Big Five)

Nuo 1998 m. keturios konkrečios šalys automatiškai patenka į „Eurovizijos“ finalą, nepriklausomai nuo užimamų vietų ankstesniais metais. Šios šalys gavo šį statusą, todėl, kad yra keturios didžiausios finansinės rėmėjos (be kurių rengti Eurovizijos konkurso būtų neįmanoma). Šios šalys yra Jungtinė Karalystė, Vokietija, Prancūzija ir Ispanija. Dėl jų neliečiamumo statuso konkurse, šios šalys tapo žinomos kaip „Didžiuoju ketvertu“ („Big Four“). Italija į konkursą grįžo 2011 m., taip tapdama penktąja „Big Five“ šalimi.
Vytautas Kavaliauskas

Biografija

1990 m. Lietuvos demokratinės darbo partijos narys.
1995–1997 m. (LDDP sąraše) Šilalės rajono savivaldybės tarybos narys.
Trakų pusmaratonis

Istorija

Bėgimo tradicijos senojoje Lietuvos sostinėje siekia „Lietuviškojo maratono“ ištakas. 1959 m. gegužės 2 d. buvo surengtas pirmasis Trakai–Vilnius tarptautinis maratonas, paskutinis – 2000 m. 30 km varžybų trasa driekdavosi nuo Trakų pilies griuvėsių iki Vingio parko.
Nedarbo draudimas

Nedarbo socialinis draudimas (nedarbo draudimas) – socialinio draudimo rūšis, kuri įstatymų nustatytais atvejais kompensuoja šios rūšies draudimu apdraustiems asmenims dėl nedarbo negautas pajamas arba jų dalį (LR nedarbo socialinio draudimo įstatymas, 2 str.). Draudimo paskirtis – užtikrinti pajamas darbo neturinčiam asmeniui darbo paieškos metu.
Drąseikiai

Paveldas

Prie Drąseikių yra respublikinės reikšmės archeologinis paminklas – kapinynas, vadinamas Brintskapiu.
SK Černolice

Istorija

1933 m. įkurtas klubas. 
Jame savo karjerą pradėjo garsus čekų futbolininkas Luděk Macela. Už jaunimo komandą žaidė 1958–1962 m. Yra aštuonis kartus kovojęs už Čekoslovakijos futbolo rinktinę.
Klubas žaidžia regioninėse pirmenybėse. 2018 m. kovo 24 d. I.A třída skupina A pirmenybėse tarp 16 dalyvių buvo 15–iolikti.
Šilėnų Švč. Mergelės Marijos bažnyčia

Istorija

Šilėnai iki 1500 m. paskirti Vilniaus kapitulai. 1725 m. pastatyta medinė bažnyčia. 1765 m. Šilėnų altarijai paskirta turto. 1855 m. ir 1962 m. bažnyčia atnaujinta. 1922 m. įkurta parapija. Garsėja Švč. Trejybės ir Švč. Mergelės Marijos Ėmimo į dangų atlaidais.

Architektūra

Bažnyčia liaudies architektūros formų, stačiakampio plano, su 2 bokšteliais, siaura trisiene apside, žema zakristija. Bažnyčia vienanavė, turi 3 altorius. Šventoriuje yra kapinės, lurdo grota. Jo tvora akmenų mūro.
Bo Basenas-Rouz Hilis

Istorija

XVIII a. pabaigoje įkurtas cukraus fabrikas. 1877 m. įkurtas Bo Basenas. Netoli jo anksčiau įsikūrė Blondovilis (pranc. Blondeauville), kuris 1868 m. pervadintas Rouz Hiliu. 1896 m. Bo Basenas ir Rouz Hilis sujungti.
Bravas

Bravas (it. bravi) – nutrūktgalvis, padauža, valkata) – samdomas žudikas, avantiūristas, XVI–XVIII a. Italijoje, galintis pavartoti, bet kokį smurtą. Bravų luomas atsirado Lombardijoje, Milano mieste, iš antikos laikų ateinančios klientelos tradicijos pagrindu. Tai bežemiai, be verslo ar kito užsiėmimo, asocialūs asmenys, puikiai valdantys ginklus ir kaip klientai tarnavę riteriams, bajorams, valdininkams ar pirkliams kaip apsauginiai arba asmenys ypatingiems pavedimams, reikalaujantiems smurto (įbauginti valdinius, pašalinti konkurentą ir pan.). 1583–1632 m. Milane prieš bravus buvo priimti įstatymai, kuriais vadovaujantis asmuo, įtartas esantis bravu, galėjo būti iš karto suimtas ir kankinamas, baudžiamas kalėjimu ar ištremtas iš šalies.
Bravus mini italų literatūros klasikas Alessandro Manzoni istoriniame romane „Sužadėtiniai“.
Suvienytoji Lietuva

Suvienytoji Lietuva – Zjednoczona Litwa – dvisavaitis laikraštis, leistas 1920 m. vasario 29 d. – 1920 m. liepos mėn. Vilniuje.

Istorija

Leistas lietuvių ir lenkų kalba. Leido ir redagavo Jurgis Aukštuolaitis. Spausdino J. Bajerskio spaustuvė Vilniuje. Išėjo 12 numerių.  Siekė atkurti nepriklausomą Abiejų Tautų Respubliką.
Valdas Tadas Laukaitis

Biografija

1984 m. baigė Lietuvos žemės ūkio akademiją, mokslinis agronomas.
Lietuvos žemės ūkio konsultavimo tarnybos Šakių rajono biuro konsultantas augalininkystei, biuro vadovas, 2005 m. UAB „Kemira“ agronomas konsultantas, nuo 2008 m. Lekėčių seniūnijos seniūnas.
Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Šakių rajono skyriaus narys. 2000–2003 m., 2003–2007 m. ir 2007–2008 m. Šakių rajono savivaldybės tarybos narys.
Lietuvos ūkininkų sąjungos Šakių skyriaus pirmininkas. Sutuoktinė Rima, vaikai Martynas, Petras, Dovilė.
Kantas (Kirgizija)

Istorija

Tarybiniais metais Kante gyveno nemažai Pavolgio vokiečių, tačiau po 1990 m. smukus vietiniai ekonomikai dauguma jų išsikėlė.
Gražina Kliaugienė

Gražina Kliaugienė-Skabickaitė (1944 m. balandžio 16 d. Panevėžys – 1995 m. spalio 15 d. Vilnius) – Lietuvos menotyrininkė, dailės kritikė.

Biografija

1964–1966 m. studijavo mediciną ir geologiją Vilniaus universitete, 1974 m. baigė Lietuvos dailės institutą. 1973–1981 m. dirbo Kultūros ministerijos Dailės skyriuje, 1981–1983 m. – Istorijos instituto Menotyros sektoriuje.
Nuo 1972 m. parašė daugiau, kaip 300 straipsnių (kai kuriuos pasirašinėjo slapyvardžiu Viktoras Jonušas) periodiniuose leidiniuose „Literatūra ir menas“, „Kultūros barai“, „Pergalė“, „Krantai“, „7 meno dienos“ ir kituose. Kritikos straipsniuose plėtojo eseistinį analitinį stilių, nagrinėjo meno raidos, dailininkų kartų priešpriešos, meninės kalbos atsinaujinimo problemas, būdinga vaizdinga kalba. Formavo visuomenės sampratą apie meno kokybę, neigė dailės vertinimą pagal politinį angažuotumą arba ideologinę konjunktūrą. Rengė televizijos laidas „Versmės“, „Mano pasaulis“.
Vokiškos enciklopedijos

Vokiškos enciklopedijos turi gana ilgą ir turtingą istoriją. Pirmąją enciklopediją išleido Michaelis Baumanas. Tai buvo buch von der natür vnd eÿgenschafft der dingk, die got der herre schüff, 1478 metais.

Visuotinės enciklopedijos

Švietimo laikais ir XVIII a,. enciklopedijos atrado savo skaitytojų ratą, misiją ir galutinai susiformavo bei buvo išbaigta žinių pateikimo forma. XIX a. buvo išleistas Konversacinis leksikonas, kurį skaitė besišviečiantis biurgerių sluoksnis. Taip pat Meyers, Brockhaus – enciklopedijos vardas buvo vienaip ar kitaip susietas su žodyno sąvoka.
Enciklopedija iš dalies buvo laikoma kaip pirminis bendrojo išsilavinimo kūrinys, iš kurio semiamasi žinių. To laikmečio žodynai (Dudenas) pabrėžė daugiau kalbos reikšmę. Konversacinis leksikonas apjungė ir atliko tuo pačiu keletą funkcijų..
Išsilavinę biurgeriai norėjo turėti tik pokalbiui reikalingą žinių fundamentą, daugelis – taip pat laikė žinias savo socialino statuso ir išsilavinimo ženklais, o literatūrinės kalbos mokėjimas (raštu) buvo taip pat svarbus dalykas.
Barbadoso sportas

Šiame straipsnyje aprašomos populiariausios Barbadoso sporto rūšys.

Kriketas

Pats populiariausias sportas šalyje yra kriketas. Nacionalinė šalies kriketo rinktinės žaidėjai žaidžia 15 Karibų regiono šalių Vest Indijos kriketo komandoje bei regioniniame keturių dienų kriketo čempionate. Barbadose, Kensington Oval stadione vyko 2007 m. pasaulio kriketo čempionato finalinės rungtynės.

Futbolas

Futbolas yra tarp labiausiai populiarėjančių šalyje sporto šakų. Futbolo sistemą šalyje prižiūri Barbadoso futbolo asociacija, kuri įkurta 1910 m. Barbadoso vyrų futbolo rinktinė FIFA reitinge užima 135 vietą.

Regbis

Regbis nėra labai populiarus, tačiau tampa vis populiaresnis. Šalyje yra tik apie 1700 registruotų regbio žaidėjų ir tik penkios komandos, kurias pripažįsta tarptautinė regbio taryba. Tarptautiniame regbio komandų reitinge nacionalinė šalies rinktinė yra 76 vietoje (2010 m.).

Lengvoji atletika

Barbadoso lengvaatlečiai yra pasiekę svarbių pergalių tarptautiniuose lengvosios atletikos čempionatuose. Šalies sportininkams labiausiai sekasi sprinto rungtys. Pirmieji Barbadoso lengvaatlečių laimėjimai prasidėjo šaliai net neturint nepriklausomybės. 1962 m. Sandraugos žaidynėse šuolio į aukštį sektoriuje bronzą laimėjo Anton Norris. Dar kartą lengvaatlečiai britų imperijos žaidynėse medalius laimėjo po 36 metų. 100 m bėgime bronzą laimėjo Obadele Thompson ir auksą Andrea Blackett 400 m barjerinio bėgimo varžybose. Olimpinėse žaidynėse vienintelį medalį yra pelnęs sprinteris Obadele Thompson. Nors šalis ir turi perspektyvių tarptautinio lygio bėgikų, bet pasaulio čempionate vienintelis aukso medalis laimėtas 2009 m., kurį pelnė Ryan Brathwaite.

Olimpinės žaidynės

Pirmą kartą vasaros olimpinėse žaidynėse Barbadosas dalyvavo 1968 m. Nuo to laiko šios šalies delegacija dalyvauja visose vasaros olimpiadose, išskyrus 1980 m. Vienintelis iškovotas medalis buvo sprinterio Obadele Thompsono pelnyta bronza 2000 m. vasaros olimpinėse žaidynėse.
Dainiai (Kaišiadorys)

Aplinkinės gyvenvietės

PakertaiVarkalės
Non liquet

non liquet – romėnų teisės terminas, reiškiantis, kad „nėra aišku“. Pvz., teismo proceso teisėje, esant įrodymų problemoms. Pvz., kai negali būti įrodomas koks nors faktas arba jis visiškai paneigiamas. Teisinės pasekmės skiriasi civiliniame ir baudžiamajame procese. Pirmajame priklauso nuo įrodinėjimo pareigos, įrodymų naštos paskirstymo. Privaląs įrodyti paprastai pralaimi. Baudžiamajame procese situacija palanki kaltinamajam. Esant abejonėms, kaltinamasis išteisinamas (in dubio pro reo).